*APSTIPRINĀTS*

*VAS „Latvijas gaisa satiksme” valdes sēdē*

*Mārupes novadā, 2020. gada 3.septembrī*

**VALSTS AKCIJU SABIEDRĪBAS**

**„LATVIJAS GAISA SATIKSME”**

**Vienotais reģistrācijas Nr. 40003038621**

**Juridiskā adrese: Muzeju iela 3, Lidosta “Rīga”,**

**Mārupes novads, LV-1053**

**KUSTAMĀS MANTAS**

**IZSOLES NOTEIKUMI**

1. **Vispārīgie noteikumi**
	1. **Izsoles rīkotājs.**

 Valsts akciju sabiedrība „Latvijas gaisa satiksme”, reģ. Nr. 40003038621, turpmāk – LGS.

* 1. **Izsoles mērķis.**

 Pārdot izsolē šādu LGS piederošu kustamas mantas kopumu: dažādas biroja mēbeles, turpmāk – manta, (1. pielikums).

 Manta tiek pārdota izsolē ievērojot mantas novērtējumā (1. pielikums) noteikto mantas kopuma cenu, pārdodot to par visaugstāko solīto cenu atbilstoši izsoles noteikumiem.

* 1. **Kontaktpersonas.**
		1. Persona, kura ir pilnvarota pieņemt dalībnieku pieteikumus: LGS Stratēģiskās plānošanas un administratīvā atbalsta departamenta Iepirkumu nodaļas vadītāja vietnieks Ēriks Ezeriņš, tālrunis: 67300811, e-pasts: eriks.ezerins@lgs.lv.
		2. Persona, kura ir pilnvarota iepazīstināt ar izsolāmo kustamo mantu: Stratēģiskās plānošanas un administratīvā atbalsta departamenta Iepirkumu nodaļas vadītāja vietnieks Ēriks Ezeriņš, tālrunis: 67300811, e-pasts: eriks.ezerins@lgs.lv.
	2. **Izsoles izsludināšana.**

Paziņojums par mantas kopuma izsoli 2020.gada 4.septembrī tiks ievietots LGS mājas lapā www.lgs.lv un pirkšanas/pārdošanas platformā www.ss.lv.

1. **Informācija par izsoli un izsolāmo mantu.**
	1. **Izsoles vieta un laiks.**
		1. Izsole notiks izsoles rīkotāja telpā Nr. 130, Muzeju ielā 3, Lidosta “Rīga”, Mārupes novadā, 2020.gada 14.septembrī plkst. 11:00, Izsoles komisijai izvērtējot un salīdzinot izsoles dalībnieku elektroniski iesniegtos cenu piedāvājumus.
		2. Izsoles dalībniekiem ir tiesības pirms izsoles 2020.gada 9.septembrī no plkst.10:00-17:00 iepazīties ar izsolāmo mantas kopumu, iepriekš saskaņojot laiku ar šo noteikumu 1.3.2. punktā norādīto kontaktpersonu.
		3. Izsoles noteikumi ir publicēti izsoles rīkotāja mājas lapā [www.lgs.lv](http://www.lgs.lv) vai pieejami elektroniski pēc pretendenta pieprasījuma, nosūtot pieprasījumu šo noteikumu 1.3.1. norādītajai kontaktpersonai.
	2. **Izsoles veids**.
		1. Izsoles dalībnieks, izmantojot e-pastu, ne vēlāk kā līdz 2020.gada 11.septembrim plkst. 17:00 nosūta pieteikumu izsolei un norāda šo noteikumu 3.3. punktā norādīto informāciju un savu visaugstākās cenas piedāvājumu par izsolāmo mantas kopumu šo noteikumu 1.3.1. punktā norādītajai kontaktpersonai.
		2. Izsoles sākumcena - 350.00 EUR (trīs simti piecdesmit eiro un 00 centi), neieskaitot PVN.
		3. Izsolei tiek noteikts augšupejošs izsoles solis - 10.00 EUR (desmit eiro un 00 centi), neieskaitot PVN.
		4. Zemākais iespējamais cenas piedāvājums uzskatāms par atbilstošu izsoles noteikumiem, ja izsoles sākumcenai pieskaitīts viens izsoles solis.
		5. Izsolē nav iespējams pieteikties un iegādāties atsevišķu mantu no mantas novērtējumā norādītā kustamas mantu kopuma.
		6. Vienu reizi darba dienā pēc paziņojuma par izsoli publicēšanas līdz 2020.gada 11.septembrim (ieskaitot) laikā no plkst.15:00 līdz plkst.16:00 šo noteikumu 1.3.1. punktā norādītā kontaktpersona katram izsoles dalībniekam elektroniski nosūta paziņojumu ar aktuālo solījumu. Dalībniekam ir tiesības iesniegt jaunu visaugstākās cenas piedāvājumu, kas tiek reģistrēts izsoles dalībnieka reģistrā.
2. **Izsoles dalībnieku reģistrācija un komisijai iesniedzamie dokumenti.**
	1. Izsoles dalībnieki savu dalību izsolē var reģistrēt no dienas, kad sludinājums par šo izsoli publicēts LGS mājas lapā [www.lgs.lv](http://www.lgs.lv) un pirkšanas/pārdošanas platformā [www.ss.lv](http://www.ss.lv), bet ne vēlāk kā līdz šo noteikumu 2.2.1. punktā noteiktajam termiņam.
	2. Lai piedalītos izsolē un pretendētu uz izsolāmo mantu, izsoles dalībnieks elektroniski nosūta pieteikumu, norādot šo noteikumu 3.3.2, 3.3.3. un 3.3.4.punktā norādīto informāciju un savu cenas piedāvājumu uz e-pastu eriks.ezerins@lgs.lv.
	3. Izsoles dalībniekus izsoles rīkotājs reģistrē izsoles dalībnieku reģistrā, norādot šādas ziņas:
		1. reģistrācijas kārtas numuru, izsoles pieteikuma saņemšanas datumu un laiku;
		2. vārdu, uzvārdu, personas kodu vai juridiskas personas nosaukumu un reģistrācijas numuru (tostarp pilnvarojumu pārstāvēt attiecīgo komersantu izsolē);
		3. kontaktinformāciju (tālruņa numuru un e-pasta adresi);
		4. iesniegto cenas piedāvājumu.
	4. Pretendents netiek reģistrēts izsolei, ja ir nokavēts izsoles dalībnieku reģistrācijas termiņš, ja nav iesniegta šo noteikum 3.3.puntā norādītā informācija vai piedāvātā cena ir vienāda vai zemāka par izsoles sākumcenu.
	5. Līdz izsoles sākumam izsoles rīkotājs nav tiesīgs izpaust jebkādas ziņas par izsoles dalībniekiem (izņemot aktuālo izsoles solījumu saskaņā ar šo noteikumu 2.2.6. punktu), visiem izsoles dalībniekiem tiek garantēta konfidencialitāte.
	6. Izsolē piedalīsies tikai reģistrētie izsoles dalībnieki.
	7. Pretendents, nosūtot pieteikumu un cenas piedāvājumu izsoles rīkotājam, apliecina, ka ir iepazinies ar izsoles noteikumiem.
3. **Izsoles gaita.**
	1. Izsoles komisija izsoles dienā 2020.gada 14.septembrī plkst.11.00 veic reģistrēto izsoles dalībnieku piedāvāto cenu izvērtējamu un salīdzināšanu saskaņā ar izsoles noteikumiem.
	2. Kustama manta tiek pārdota izsoles dalībniekam, kurš ir piedāvājis visaugstāko cenu, ievērojot šo noteikumu 2.2.2., 2.2.3. un 2.2.4. punktos noteikto.
	3. Dalībnieku cenu piedāvājuma izvērtēšanā tiek ņemti vērā šādi nosacījumi:
		1. ja izsolei ir reģistrēts tikai viens dalībnieks, izsolāmais mantas kopums tiks pārdots šim dalībniekam par iesniegto cenas piedāvājumu, ja tas būs nosolījis vismaz vienu soli vairāk par izsoles sākumcenu;
		2. ja izsolei ir reģistrēts vairāk nekā viens dalībnieks, tajā uzvarēs dalībnieks, kurš par mantas kopumu būs iesniedzis visaugstāko cenas piedāvājumu;
		3. ja, salīdzinot iesniegtos cenu piedāvājumus, tiek secināts, ka vienādu visaugstāko cenu ir iesnieguši 2 (divi) vai vairāki pretendenti, par uzvarētāju kļūst tas, kura izsoles pieteikums un cenu piedāvājums izsoles rīkotājam ir iesniegts agrāk.
	4. Par izsoles gaitu izsoles rīkotājs sagatavo izsoles protokolu, kurā nosolīšanas faktu un uzvarētāju ar savu parakstu apstiprina katrs izsoles komisijas loceklis.
	5. Izsole uzskatāma par nenotikušu, ja:
		1. izsolei nav pieteicies neviens dalībnieks;
		2. izsoles uzvarētājs vai persona saskaņā ar šo noteikumu 5.6.punktu (nākošais uzvarētājs) nav samaksājis nosolīto cenu.
	6. Izsoles rīkotājs apstiprina izsoles protokolu izsoles dienā.
	7. Nākošajā darba dienā pēc izsoles protokola apstiprināšanas visi reģistrētie izsoles dalībnieki tiek informēti par izsoles rezultātiem un tās uzvarētāju, nosūtot tiem paziņojumu elektroniski uz izsoles pieteikumā norādīto e-pasta adresi.
	8. LGS izsoles rezultātus apstiprina 5 (pieci) darba dienu laikā pēc šajos noteikumos 5. punktā paredzēto maksājumu nokārtošanas.
4. **Kustamās mantas apmaksas kārtība.**
	1. Mantas nosolītājs mantu var saņemt 3 (trīs) darba dienu laikā pēc pirkuma maksas samaksas LGS norēķinu kontā.
	2. Pamatojoties uz izsoles protokolu, pircējam tiek izrakstīts un uz pircēja norādīto e - pasta adresi nosūtīts rēķins.
	3. Pircējs mantas nosolīto cenu un PVN, saskaņā ar LGS izsniegto rēķinu, iemaksā LGS norēķinu kontā 5 (pieci) darba dienu laikā no rēķina nosūtīšanas dienas.
	4. Pircējs maksājuma uzdevumā obligāti norāda maksājuma mērķi – Kustamās mantas izsole 14.09.2020. un rēķina numuru.
	5. Visas izmaksas, kas saistītas ar kustamas mantas izvešanu, demontēšanu un transportēšanu, sedz mantas ieguvējs.
	6. Ja rēķinā norādītajā datumā nosolītā cena un PVN nav iemaksāta LGS norēķinu kontā, mantas nosolītājs zaudē tiesības iegādāties nosolīto mantu. Šādā gadījumā iegādāties mantu ir izsoles dalībniekam, kurš solīšanā piedāvājis nākamo augstāko cenu.
5. **Izsoles dalībnieku tiesības un pienākumi.**
	1. Piedalīšanās izsolē ir personu brīvas gribas izpausme. Izsoles dalībnieki ievēro izsoles noteikumu prasības un izsoles uzvarētājs, apņemas izpildīt tajā noteiktās saistības.
	2. Starp izsoles dalībniekiem ir aizliegta jebkāda vienošanās, kas varētu ietekmēt izsoles rezultātus un gaitu.
	3. Izsoles uzvarētājam, pēc pirkuma maksas samaksas, ir pienākums ne vēlāk kā 14 (četrpadsmit) darba dienu laikā demontēt un izvest visu mantas kopumu.

VAS „Latvijas gaisa satiksme”

Izsoles komisijas kustamās mantas izsoles komisijas priekšsēdētājs

 *\_\_\_\_\_\_\_\_\_\_\_\_\_\_\_\_\_\_ I.Saliņš*